open-index/open-wikipedia-markdown huggingface dataset:
Ityopya

**A̱bwom a̱byin**: ወደፊት ገስግሺ ፣ ውድ እናት ኢትዮጵያ ("Tat A̱zanson, Ityopya A̱yang Nang Zi̱ Cat A̱ni")      

A̱byin **Ityopya** (A̱mhara: ኢትዮጵያ, *ʾĪtyōṗṗyā*; Afar: Itiyoophiyaa; Geez: ኢትዮጵያ; Oromo: Itoophiyaa; Somali: Itoobiya; Ti̱grinya: ኢትዮጵያ; Shong: Ethiopia /iːθiˈoʊpiə/), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Di̱mokrasi Mundundung Ityopya** wu (Shong: Federal Democratic Republic of Ethiopia) a̱ni, yet a̱byin kya nang bibyin ghyáng keang di̱ tityak ka̱ shyia̱ di̱ fam-a̱byin A̱ta̱m Afrika hu a̱ni. Ka̱ byia̱ a̱gi̱gak ma̱ng bibyin Eritrea di̱ fam a̱za hu, Ji̱buti ma̱ng Somalilan di̱ fam a̱za-a̱tyin hu, Somalya di̱ fam a̱tyin hu, Kenya di̱ fam a̱tak hu, Sudan A̱tak di̱ fam jenshyung hu ma̱ng Sudan di̱ fam a̱za-jenshyung hu. Ityopya byia̱ a̱mgba̱m shi kyai a̱byin kilomita a̱ma̱ntaa̱naai  1,100,000 (met a̱ma̱ntaa̱naai 420,000) ma̱ng shi á̱niet ku swak miliyon 117 a̱ni a̱wot ka̱ si̱ yet a̱byin 12 ka̱ lan ma̱ng shi á̱niet mi̱ swanta hu a̱wot ka̱ si̱ yet a̱feang mami Afrika mi̱ shi á̱niet. A̱keangtung a̱byin ka ma̱ng a̱gba̱ndang a̱keang a̱ swak mi̱ shi wu, A̱dis A̱baba, myian kilomita ma̱ a̱di̱di̱t neet di̱ fam Neang A̱byin A̱tyin Afrika hu ku saat a̱byin ka tyia̱ da̱ a̱ka̱gba tektonik Afrika wu ma̱ng a̱si̱ Somali wu a̱ni.

## Ya̱fang


## A̱ka̱fwuop nta
Jaba

Sot A̱gwomna̱ti Mali **Jaba** (ku **A̱da** di̱n Tyap) ji shyia̱ di̱ fam a̱tak Si̱tet Ka̱duna hwa. A̱vwuo kani kup a̱byin ka̱ bai kilomita 531. Ka̱ shyia̱ kpa̱mkpaan ma̱ng fam a̱ka̱keang Nja̱t ma̱ng A̱buja, Fam A̱kawa̱tyia̱ Naijeriya. A̱gba̱ndang akeang nji wa á̱ ngyei Kwoi. Zwunzwuo-a̱muup a̱vwuo ji ja yet 801.

## Ya̱fang


## A̱ka̱fwuop nta
Jalinggo

**Jalinggo** yet a̱gba̱ndang a̱keang wa mi̱ Ta̱raba di̱ fam aza-a̱tyin a̱byin Naijeriya, a̱ shyia̱ a̱lyoot kw neet da̱ a̱lyem Fa̱taa a̱ni (a̱lyoot Jalinggo, kikya yet *a̱gba̱ndang a̱vwuo*) ka̱ si̱ byia̱ a̱vwuo ka̱ byia̱ á̱niet 118,000. A̱fa̱taa bya shyia̱ a̱ja a̱ lan ma̱ng a̱bacyuang nnwap á̱ghyang.

## Ya̱fang

## A̱ka̱fwuop nta
Jami̱ni

A̱byin **Jami̱ni** ku **Jamut** (Jaman: Deutschland; Shong: Germany)(, á̱ lyen di̱ yorong ofisha hu nang **Ri̱pobi̱lik Mundundung Jami̱ni** wu (Jaman: Bundesrepublik Deutschland /ˈbʊndəsʁepuˌbliːk ˈdɔʏtʃlant/; Shong: Federal Republic of Germany) a̱ni, yet a̱byin kya di̱ fam a̱byin A̱ka̱wa̱tyia̱ Yurop. Kikya yet a̱byin ka ka̱ swak ma̱ng shi á̱niet mami Yurop lilyim a̱byin Roshiya, ma̱ng a̱si̱tet a̱ yet memba Muna̱pyia̱ Yurop wu a̱ byia̱ shi á̱niet a̱ swak a̱ni. A̱byin Jami̱ni shyia̱ tsi̱tsak Nkyai A̱sa̱khwot Ba̱ltik ma̱ng A̱za na di̱ fam a̱za hu, ma̱ng Ali̱pi wu di̱ fam a̱tak hu; ka̱ kup shi kyai a̱byin kilomita a̱ma̱ntanaai 357,022 (met a̱ma̱ntanaai 137,847), ma̱ng shi á̱niet ku swak miliyon 83 a̱ni mami a̱yaasi̱tet nka ba. Ka̱ byia̱ a̱gi̱gak a̰byin ma̱ng bibyin Denmak di̱ fam a̱za hu, Polan ma̱ng Ri̱pobi̱lik Cek wu di̱ fam a̱tyin hu, A̱sti̱riya ma̱ng Shwit di̱ fam a̱tak hu, ma̱ng Fi̱ransa, Lukza̱mbok, Beljiyom, ma̱ng Holan di̱ fam jenshyung hu. A̱keangtung a̱byin ka ma̱ng a̱gba̱ndang a̱keang a̱ swak ma̱ng shi wu wa yet Berlin, a̱keang Frankfot si̱ yet a̱ka̱wa̱tyia̱ naat mbwuot a̱ka̱kurum nka ka; a̱wot Fam A̱byin Ruhr hu si̱ yet sot a̱keang nka ji ji̱ swak mi̱ shi kyai a̱ni.

## Ya̱fang
Cang Yong-sil

**Cang Yong-sil** ku **Jang Yeong-sil** (Kworiya: 장영실; Hanja: 蔣英實; yei Kworiya: /t͡ɕɐŋ jʌŋɕiɭ/; 1390 – lilyim 1442) ku yet a̱bwokntswam Kworiya, a̱gwak sains, ma̱ng a̱tyumat nkyang nfai wa di̱n jen Lang Á̱gwam Coson ji (1392–1897). Shimba nang á̱ ku byin Cang a̱kunak kya, A̱gwam Sezong si̱ ghwon nggu gu nyia̱ ta̱m a̱magwam ka. Nkyang nang Cang ku mat a̱ni, nang Ceugugi hu (kyangmai va za hu) ma̱ng kyangmai cung a̱sa̱khwot hu, si̱ tyai sai long tazwa ya a̱son lyennkyangta̱m Lang Á̱gwam Coson hu.

## Ga̱ndu
Ma̱ a̱tuk mam 19 Zwat Tswuon 2018, Google jhyi a̱yet da̱nian Cang Yong-sil ma̱ng Google Doodle.

## Bu nwuan
*Hwaca
*Sain ma̱ng Lyennkyangta̱m mami Kworiya
*A̱gogo mam
*A̱gogo a̱sa̱khwot
*Woo Jang-coon

## Ya̱fang


## A̱ka̱fwuop nta
*Newton Graphic Science Magazine, nkhang shyicet mbwak á̱ghyang á̱niet (di̱n Kworiya)
*Ati̱kut Korea Times Nfi̱ng  (di̱n Kworiya)
*Wa̱i shi Yunivasti A̱byin Seoul (di̱n Kworiya)
Jang Yeong-sil (ce fim TV)

***Jang Yeong-sil*** (Kworiya: 장영실) yet ce fim vwuomaat telvishon Kworiya A̱tak hwa tazwa nkhang gbangbang a̱ghyang nang á̱ ku tsa ghwut ma̱ng a̱nhu ma̱ a̱lyia̱ 2016, mami á̱ si̱ shyia̱ Song Il-guk, Kim Yong-col, Kim Sang-kyung and Park Sun-yong. Huhwa shai *The Jingbirok: A Memoir of Imjin War* a̱wot á̱ si̱ tyai nhu mi̱ KBS1 kyiak neet ma̱ a̱tuk mam 2 Zwat Jhyiung 2016 ba̱ng si̱ tat 26 Zwat Tsat 2016 kuzang A̱tuk A̱sa̱ba̱t ma̱ng A̱tuk Ladi di̱ tswam 21:40 (JKK) ngaat tat nkyangzakwa 24.

## Ya̱fang
Ja̱fi̱k

**Ja̱fi̱k** ji (*Pan troglodytes*) yet nyam ja, ji̱ neet mi̱ susop ma̱ng bibyin á̱kwop Afrika hu a̱ni.

## Ya̱fang
Ja̱ma̱ika

A̱byin **Ja̱ma̱ika** (Shong: Jamaica /dʒəˈmeɪkə/), yet a̱byin a̱ka̱wa̱tyia̱ a̱sa̱khwot kya ka̱ shyia̱ di̱ Kyai A̱sa̱khwot Karibi hu a̱ni. Ka̱ ngaat tat kilomita a̱ma̱ntaa̱naai 10,990 (met a̱ma̱ntaa̱naai 4,240) ma̱ng shi kyai a̱byin, ka̱ si̱ yet a̱byin a̱ka̱wa̱tyia̱ a̱sa̱khwot a̱tat ka ka̱ swak ma̱ng shi da̱ A̱ca̱cet Ayaantili ba ma̱ng Karibi hu (a̱ma̱lyim bibyin Kuba ma̱ng Hisi̱panyola). A̱byin Ja̱ma̱ika myian kpa̱mkpaan ma̱ng kilomita 145 (met 90) di̱ fam a̱tak Kuba, a̱wot kilomita 191 (met 119) fam jenshyung Hisi̱panyola (a̱byin a̱ka̱wa̱tyia̱ a̱sa̱khwot ka̱ byia̱ da̱ nka bibyin Hayiti ma̱ng Ri̱pobi̱lik Dominikan); Bibyin Nta Bi̱ri̱ti̱n a̱si̱ Bibyin A̱ka̱wa̱tyia̱ A̱sa̱khwot Keiman hu myiai kilomita 215 (met 134) di̱ fam a̱za-jenshyung hu.

## Ya̱fang
Ja̱pan

A̱byin **Ja̱pan** (Ja̱pan: 日本, *Nippon* ku *Nihon*; Shong: Japan), yet a̱byin a̱byin a̱ka̱wa̱tyia̱ a̱sa̱khwot kya di̱ fam a̱byin A̱tyin A̱siya, ka̱ shyia̱ di̱ fam a̱za-jenshyung A̱gba̱ndang Kyai A̱sa̱khwot Pasi̱fi̱k hu hwa. Ka̱ byia̱ a̱gi̱gak a̱sa̱khwot di̱ fam jenshyung hu ma̱ng Kyai A̱sa̱khwot Ja̱pan hu, ka̱ si̱ ka ngaat kyiak neet di̱ Kyai A̱sa̱khwot Okhotsk hu di̱ fam a̱za hu naat Kyai A̱sa̱khwot Caina A̱tyin hu ma̱ng a̱byin Taiwan di̱ fam a̱tak hu. A̱byin Ja̱pan yet kap Nyuak Long hu hwa, ka̱ ngaat swak sot bibyin a̱ka̱wa̱tyia̱ a̱sa̱khwot jhyang ji̱ byia̱ bibyin a̱ka̱wa̱tyia̱ a̱sa̱khwot 6,852 a̱ni ku khwi kilomita a̱ma̱ntanaai 377,975 (met a̱ma̱ntanaai 145,937); bibyin a̱ka̱wa̱tyia̱ a̱sa̱khwot fwuon ku lan mi̱ shi kyai hu hwa yet: Hokkaido, Honshu, Shikoku, Kyushu, ma̱ng Okinawa. A̱keang Tokyo kya yet a̱keangtung ma̱ng a̱gba̱ndang a̱keang Ja̱pan a̱ swak mi̱ shi a̱ni; a̱ca̱cet a̱ka̱keang á̱ghyang ni̱nia yet: Yokohama, Osaka, Nagoya, Sapporo, Fukuoka, Kobe, ma̱ng Kyoto.

## Ya̱fang
Jemaa

**Jemaa** (á̱ bu ngyei *Ajemaa* ku Jema'a), yet Sot A̱gwomna̱ti Mali ja di̱ fam a̱tak Si̱tet Ka̱duna, Naijeriya, nang a̱keangtung nji, kikya yet Fantswam. Ji̱ byia̱ shi a̱byin 1,384&nbsp;km2 hwa ma̱ng shi á̱niet 278,202 mami sa̱nsut 2006 ji. Zwunzwuo ta̱m tá̱m sot a̱byin ji ja yet 801.

## Tung nzwa
Á̱kpa á̱niet a̱gwomna̱ti mali ka yet á̱nietkhap bya ba̱ khap nkyang lyiai nang a̱lulo, shyui ma̱ng shita a̱byin; ma̱ng yak nang swakpat, zuk ma̱ng swaat a̱cyuang a̱cyuang. A̱khwukhwop a̱kuu a̱byin a̱ghyang da̱ a̱vwuo lung a̱guza shyia̱ ma̱ a̱keang Godogodo.

## A̱ca̱cet á̱niet

* Joseph Bagobiri, a̱kwak a̱son khwi
* Musa Di̱dam, a̱tyuba̱ngtyok
* Joe El, a̱tyubwom, a̱tyulyuut-a̱bwom
* Josiah Kantiyok, consultant, a̱tyuba̱ngtyok
* Victor Moses, a̱tyutsot a̱la̱utak
* Patrick Yakowa, a̱khwukhwop gwomna Ka̱duna
* Luka Yusuf, khwo a̱khwot a̱kwop

## Ya̱fang


## A̱ka̱fwuop nta
*List of Towns and Villages in Jema'a LGA on Nigeria ZIP codes
*Rural Areas in Jema'a L.G.A. on Postcodes.NG
Jen

**Jen** yet a̱tyong tak ti̱tak nswuan kya ma̱ng naat mbwuot ku nyia̱ a̱ni di̱ kyai nswuan hu nang á̱ si̱ mi̱n bwuok á̱ bai ma̱ng a̱nji a̱ni bah, kyiak neet di̱n jen ji̱ ku swak a̱ni, ba̱ng si̱ tat a̱fwun, ba̱ng si̱ tat á̱zanson.

## Ya̱fang
Jenshyung (jen)

**Jenshyung** ji ku **kwaimam** yet jen ja ma̱ng mam ku doot neet mam-shyim (nang tswam 4 JK a̱ni) si̱ nat a̱kyetuk.

## Ya̱fang
Jhyen

**Jhyen** ji (á̱kpa: **Jhyén** *ji*) yet a̱man kya mi̱ kwai nyám *Numididae* ji ji̱ yet kap oda *Galliformes* hu a̱ni. A̱lyiat wu shyia̱ Afi̱rika wa. Jhyen jhyang byia̱ a̱meang ma̱ng a̱man a̱ghyang nang á̱ ngyei ji̱p a̱ni; ma̱ a̱byin Monggolya, á̱ mbyia̱ tangka̱i a̱man gbangbang á̱ ngyei *Teleki̱rek* a̱ni nang á̱ nwuan a ngyei huhwa ku yet a̱tyia̱-a̱khwop a̱ka̱man nang á̱ ngyei *Phasianidae* a̱ni nang jhyen, ji̱p, nywan, a̱ta̱lota̱lo, ma̱ng á̱ghyang a̱ka̱man a̱byin a̱fwun.

## Takzonomi ma̱ng si̱tematik
Di lyulyoot ntangka̱i njhyén, á̱ tak-ti̱tak ca̱caat ma̱ng oda takzonomi wu.

### Filojeni
Ki̱ladogi̱ram ca̱caat ma̱ng zop De Chen ma̱ng á̱kpa̱ndang-ta̱m nggu ba á̱ shei ma̱ a̱lyia̱ 2021 a̱ni.

### A̱ya̱fang

## A̱ka̱fwuop nta
Jhyuo (a̱lyem)

**Jhyuo** (*Jhyuo*: Jju, *[[A̱lyem Kpat|Kpat]]*: "Kaje" ku "Kache") ja yet a̱lyem A̱jhyuo ba mi̱ Si̱tet Ka̱duna di̱ fam a̱ka̱wa̱tyia̱ Naijeriya. Mi̱ di̱ a̱lyia̱ 1988, á̱ shyia̱ nang á̱niet ba̱ lyiat Jhyuo tat kpa̱mkpaan ma̱ng 300,000. Si̱sak ma̱ng Blench (2008), Jhyo — zang ja byia̱ á̱niet lyiat a̱ swak a̱ni—ndi á ngyei tangka̱i Tyap ghyang hwa a̱ni (shimba á̱niet ba̱ lyiat njii vwuon di̱ nwap). 

Jhyuo ji yet jhyiung ja di̱ lilyem A̱tak Ka̱duna hu.

## Yai
A̱jhyuo ba lyiat Jhyuo ji̱ yet a̱lyem a̱son mba ka mi̱ Susot A̱gwomna̱ti Mali Zangon Kataf, Jemaa, Kaciya, Watyap ma̱ng Ka̱duna A̱tak á̱si̱ Si̱tet Ka̱duna. Á̱ bu lyiat jii mi̱ bibyin ku shyia̱ kpa̱mkpaan nang si̱ A̱tyap, Fantswam, A̱gwoot, A̱daa, A̱byin Á̱nietswaywan, ma̱ng a̱ka̱vwuo á̱ghyang na̱ byia̱ a̱meang ma̱ng a̱nka, nang a̱lyem a̱feang ke a̱tat a̱ni.

## La̱mba fang
# A̱yring
# A̱hwa
# A̱tat
# A̱naai
# A̱pfwon
# A̱kitat
# A̱tiyring
# A̱ninai
# A̱kumbvuyring
# Swak
# Swak bu a̱yring
# Swak bu a̱hwa
# Swak bu a̱tat
# Swak bu  a̱naai
# Swak bu a̱pfwon
# Swak bu a̱kitat
# Swak bu a̱tiyring
# Swak bu a̱ninai
# Swak bu a̱kumbvuyring
# Nswak nhwa

* 30. Nswak ntat
* 40. Nswak nnaai
* 50. Nswak npfwon
* 60. Nswak a̱kitat
* 70. Nswak a̱tiyring
* 80. Nswak a̱ninai
* 90. Nswak a̱kumbvuyring
* 100. Cyi jjyung
* 1,000. Cyikwop jjyung

## Bu nwuan
* Fantswam
* Gwoot
* Sholyia̱
* Takat
* Tyap
* Tyia̱caat
* Tyuku

## Ya̱fang

## A̱ka̱fwuop nta
Ji̱njok

**Ji̱njok** yet kyayak hwa nang á̱ kap nang a̱kikyuo a̱ni, ba̱ shyia̱ ma̱ng sot á̱ga̱fi̱p Fabaceae.

## Ya̱fang

## Aka̱fwuop nta
Ji̱p

**Ji̱p** yet tsuung a̱lyoot ja da̱ a̱di̱di̱t nce a̱ka̱man nang á̱ tung á̱ mat di̱ tak ti̱tak *Galliformes* hu a̱ni. A̱lyoot nte̵i di̱ nsot jí̱p yet a̱sorong a̱ka̱man tung nia, ku a̱cyiet-sot. 

.

A̱khwukhwop nji̱p swanta ji á̱ ku mun ji mi̱ a̱sorong Phasianidae ja, a̱wot jí̱p swanta fai hu á̱ si̱ mun ji mi̱ a̱sorong and Odontophoridae. Kwai si̱ buttonquail ji̱ á̱ ku ti̱n ji a̱lyoot ka mat a̱ka̱ka̱u tai a̱ghyang ma̱ng ji̱p, a̱wot ba̱ si̱ kuu a̱sorong Turnicidae mi̱ a̱kum Charadriiformes ba. A̱gwam ji̱p wu, a̱khwakhwop ji̱p swanta, ma̱ng jen a̱ ja á̱ ku lyai mi̱ a̱bwuanng nkyang-zwa na, a̱wot neet ma̱ng a̱wat a̱bwuang a̱nia á̱ si̱ nwuo shyiat nji kpa̱sai, ku ma̱nang á̱ ku nghwap di̱n jen jhyang, á̱ si̱ tyan ji ma̱nang jí̱p a̱tak a̱ni. Ntangka̱i a̱cecet kwai nji wu yet kyang-zwa hwa da̱nian kyayak ya ku cyi-nywan da̱nian ya, a̱wot á̵̱ nyia̱ a̱kat nji na ma̱ng bibyin vwuo ku mi̱ a̱ta̱pwuom, di̱n can ma̱nang á̱ si̱ mi̱n nkai nji a̱ghwon ji ka shi koji ma̱ng a̱ta̱pwuom wu, ku ji shi kyai ma̱ng a̱ka̱vwuo a̱ta̱usa tityan nang ji ka mmeang a̱ni. Mi̱ a̱lyia̱ 2007, á̱ ku jhya jíp milyon 40 mi̱ si̱set Amerika.

## Swanta fai
*Genus *Callipepla*
**Ji̱p swuut, (ma̱nang á̱ lyen ji ma̱ng a̱lyoot Ji̱p a̱sa̱khwot bula a̱ni) *Callipepla squamata*
**Ji̱p lak fwuong, *Callipepla douglasii*
**Ji̱p Kalifoniya, *Callipepla californica*
**Ji̱p Gambet, *Callipepla gambelii*
*A̱li *Cyrtonyx*
**Ji̱p Montezuma, *Cyrtonyx montezumae*
**Ji̱p a̱ghya, *Cyrtonyx ocellatus*
*A̱li *Dactylortyx*
**Ji̱p a̱bwom, *Dactylortyx thoracicus*
*A̱li *Philortyx*
**Ji̱p a̱fwup, *Philortyx fasciatus*
*A̱li *[[Colinus]]*
**A̱sai nji̱p A̱za, *Colinus virginianus*
**Ji̱p a̱dyudyung za̱nwuat, *Colinus nigrogularis*
**Ji̱p a̱sai a̱ya̵amaat, *Colinus leucopogon*
**a̱sai nji̱p ghwuap, *Colinus cristatus*
*A̱li *[[Odontophorus]]*
**Marbled wood quail, *Odontophorus gujanensis*
**Spot-winged wood quail, *Odontophorus capueira*
**Black-eared wood quail, *Odontophorus melanotis*
**Rufous-fronted wood quail, *Odontophorus erythrops*
**Black-fronted wood quail, *Odontophorus atrifrons*
**Chestnut wood quail, *Odontophorus hyperythrus*
**Dark-backed wood quail, *Odontophorus melanonotus*
**Rufous-breasted wood quail, *Odontophorus speciosus*
**Tacarcuna wood quail, *Odontophorus dialeucos*
**Gorgeted wood quail, *Odontophorus strophium*
**Venezuelan wood quail, *Odontophorus columbianus*
**Black-breasted wood quail, *Odontophorus leucolaemus*
**Stripe-faced wood quail, *Odontophorus balliviani*
**Starred wood quail, *Odontophorus stellatus*
**Spotted wood quail, *Odontophorus guttatus*
*Genus *Oreortyx*
**Mountain quail, *Oreortyx pictus*
*Genus *Rhynchortyx*
**Tawny-faced quail, *Rhynchortyx cinctus*

## Ya̱fang
Jumong (ce fim TV)

***Jumong*** (Kworiya: 삼한지-주몽 편; Hanja: 三韓志-朱蒙篇; RR: *Samhanji-Jumong Pyeon*; ca̱caat "Kwambwat A̱han A̱tat hu: A̱gba̱ndang Zunzwuo Jumong") yet ce fim vwuomaat Kworiya A̱tak hwa tazwa nkhang gbangbang a̱ghyang nang á̱ ku tyai mi̱ MBC kyiak neet ma̱ a̱lyia̱ 2006 ba̱ng si̱ tat 2007 nang fim nang á̱ ku khap á̱ sak a̱ni ma̱nang vak a̱myim hu ncak ndyia̱ 45 neet nang á̱ ku kpaat nhu a̱ni. Di̱ ntsa hu, á̱ ku jhyi nhu di̱ nkyangza̱kwa 60 nia, a̱wot MBC si̱ ka ngaat nhu naat 81 mat si̱sak nang á̱niet cat nhu a̱ni.

## Ya̱fang
Kanai

**Kanai** (Kpat: Gora) yet di̱strik a̱ si̱ ka ngyet a̱lyoot a̱bakeang a̱ghyang mi̱ Sot A̱gwomna̱ti Mali Zangon Katab a̱si̱ a̱tak Si̱tet Ka̱duna, mi̱ Fam A̱ka̱wa̱tyia̱ a̱byin Naijeriya. Zunzwuo-ta̱m a̱vwuo ka yet 802139.

## Ya̱fang
Kaswuo

**Kaswuo** yet a̱ka̱gbang, nang á̱niet tung á̱pyia̱mba da̱nian kwai ma̱ng lyiai nkyang, ma̱ng nyám ma̱ng nkyang njhyang.

## Ya̱fang
Ka̱duna

**Ka̱duna** ja yet a̱keangtung si̱tet Ka̱duna ka di̱ fam a̱za jenshyung a̱byin Naijeriya hu, A̱zaa̱ghyui Ka̱duna ka. Ji̱ yet a̱ka̱wa̱tyia̱ a̱bwuang wa ma̱ng a̱gba̱ndang kwop a̱ka̱cyet mat a̱beam susot khap na, ma̱ng a̱yaa̱ga̱̱sat nkyangcung a̱byin ma̱ng nvak nji na. Shi á̱niet Ka̱duna hu ku yong kpa̱mkpaan ma̱ng 760,084 mami fang a̱niet  (sa̱nsut)a̱byin Naijeriya a̱si̱ 2006 wu .

Ghan shi a̱gba̱ndang a̱keang hu kyiak neet ma̱ a̱lyia̱ 2005 ku khwuk vak laai shi á̱kpa á̱niet hu nang á̱ ku tyan sak kpa̱mkpaan ma̱ng miliyon 1.3 a̱ni.

## Bwoi a̱lyoot
Á̱ ku nyia̱ nyia̱ bwoi a̱lyoot swang a̱lyiat *Ka̱duna* ji ku neet ma kak byan swang a̱lyiat Kpat ji mat a̱lyoot “Tsáng” ka nang A̱kpat wu ngyei di̱ kpat  "*Kaddani" a̱ni*. Khyia̱  ghyang nyia̱ a̱lyoot ka neet mi̱ swang a̱lyiat/a̱lyoot Ma̱ngfwuo ji nang ba̱ ngyei "Ka,'Odna" ka ku fa 'a̱ghyui' a̱ni.

## Nkhang gbangbang
Á̱ kpaat a̱keang Ka̱duna ka mbwak  tyok A̱shong Bi̱ri̱ti̱n kya  ma̱ a̱lyia̱h 1900. Ka̱ si̱ yet a̱keangtung Fam-a̱byin A̱za hu ma̱ a̱lyia̱ 1917, a̱wot ka̱ si̱ swan di̱ yet a̱nia wu ba̱ng si̱ tat a̱lyia̱ 1967. Gwomna a̱shong Bi̱ri̱ti̱n a̱si̱ A̱za Naijeriya wu, Sir Frederick Lugard, ku khai tyan a̱fwun ji mat shyia̱ kpa̱mkpaan nji ma̱ng Lang kyangcung a̱byin Legwot-Ka̱no hu hwa.

## Za̱kwa wun



## Tat-a̱pyia̱
Ma̱ a̱di̱di̱t fwuong nyinyang yei Ka̱duna "*a̱cyia̱ Myiam*", mat shi a̱ka̱vwuomyiam ji na ma̱ a̱byin ka.
A̱ca̱cet a̱ka̱vwuomyiam mami A̱gba̱ndang A̱keang Ka̱duna na nnyinya yet a̱ni:

*Yunuvasi̱ti Ka̱duna Si̱tet 
*Nigerian Defence Academy (NDA), Ka̱duna (A̱vwuofang Akhwot-a̱kwop)
*Yunuvasi̱ti Greenfield Ka̱duna
*National Open University of Nigeria, Tyan Myiam Ka̱duna
* Air Force Institute of Technology, Ka̱duna
*National Teachers Institute (NTI), Ka̱duna
* School of Midwifery Ka̱duna
*Kaduna Polytechnic (1968), Ka̱duna
*National board for Islamic and Arabic studies Ka̱duna
*Kaduna Business School
*Dialogue Institute Kaduna
*Institute of Ophthalmology, National Eye Centre, Ka̱duna 
*
*National center for Nomadic Education
*Federal School Statistic Tsok, Ka̱duna

## A̱ca̱cet á̱nietnswat
*Umar Farouk Abdulmutallab, "underwear bomber" wu a̱nyan wa á̱ kyiak gu yet a̱nyiung mami á̱niet shuut á̱ghyang ba̱ ku ta̱wap Northwest flight 253 hu mi̱ Zwat swak 2009, a̱ ku laai shi a si̱ bu bwuok a̱ bai a̱gba̱ndang a̱keang wu di̱n jen fwung.
* Tijani Babangida, ngguwa ku tswuot A̱la̱u A̱ti̱tak a̱ si̱ yet winger  ma̱ng Ajax
*Celestine Babayaro, a̱tsot a̱la̱utak a̱nyan wa ku labeang ba̱t di̱ tsot mami Premier League ka
*Michael Eneramo, a̱tsot a̱la̱utak
*Fiona Fullerton, a̱khwukhwuop a̱tyumaat a̱byin Bi̱ri̱ti̱n ma̱ng Bond girl.
*Zama̱ni Lyekhwot, a̱gba̱ndang-a̱yin a̱byin
*Ahmed Mohammed Makarfi, a̱kwainfwuo A̱niet
*Mohammed Namadi Sambo, a̱kwainfwuo A̱niet
*Shehu Sani, a̱kwanifwuo A̱niet
*Uba Sani, a̱kwainfwuo A̱niet
*Leke James, 
*Dahiru Sadi, a̱tsot-a̱la̱utak
*Adam A. Zango, Kannywood a̱tyumaat, a̱tyubwom ma̱ng a̱tyusong.
*Talib Zanna (born 1990), a̱tsot a̱la̱u-a̱ceang Premier League A̱la̱u-a̱ceang Isi̱rela

## Bu nwuan
* Ntasha Girigi  A̱byin mi̱ Naijeriya

## Ya̱fang

## A̱ka̱fwuop nta
Ka̱mpala (a̱keang)

A̱keang **Ka̱mpala** kya yet a̱keangtung ma̱ng a̱gba̱ndang a̱keang a̱byin Yuganda a̱ swak ma̱ng shi a̱ni. A̱tsak a̱keang wu byia̱ shi á̱niet ku shyia̱ kpa̱mkpaan ma̱ng 1,680,000 ma̱ a̱lyia̱ 2019, a̱wot á̱ si̱ ka̱u nka di̱ nkap kwai-nfwuo-á̱niet nfwuon a̱ni: Ka̱u A̱ka̱wa̱tyia̱ Ka̱mpala, Ka̱u Kawempe, Ka̱u Makindye, Ka̱u Nakawa, ma̱ng Ka̱u Rubaga.

## Ya̱fang


## A̱ka̱fwuop nta
* A̱ma̱ntei A̱gwomna̱ti
* Musinguzi, Bamuturaki (2016-01-29). Kampala now mapping its historical buildings (di̱n Shong). The East African.
* Kampala Google Maps. cs2.
Ka̱na̱da

A̱byin **Ka̱na̱da** (Shong: Canada), yet a̱byin kya di̱ vam-a̱byin Amerika A̱za. Ka̱ byia̱ a̱yaaprovin ma̱ng a̱yaateritori ba̱ ngaat neet A̱gba̱ndang Kyai A̱sa̱khwot Ati̱lantik wu tat A̱gba̱ndang Kyai A̱sa̱khwot Pasi̱fi̱k wu, a̱wot ka̱ si̱ kin ngaat a̱za tat A̱gba̱ndang Kyai A̱sa̱khwot Atik wu. Ma̱ a̱gba̱mgbam, a̱byin ka byia̱ shi kyai a̱byin kilomita a̱ma̱ntaa̱naai miliyon 9.98 (met a̱ma̱ntaa̱naai miliyon 3.85) hwa, ka̱ si̱ bai yet a̱byin a̱feang ka̱ swak ma̱ng shi a̱ni mami swanta hu di̱n vak shi kyai a̱byin. Gak fam a̱tak ma̱ng jenshyung nka hu ma̱ng Muná̱pyia̱ Sí̱tet, ku ngaat kilomita 8,891 (met 5,525) a̱ni, huhwa yet gak a̱byin tsi̱tsak bibyin nfeang ku swak ma̱ng shi a̱swap mi̱ swanta hu. A̱keangtung a̱byin Ka̱na̱da ka, kikya yet Ottawa, a̱wot susot metropolitan tsat nka ji, ji̱ja yet Toronto, Montreal, ma̱ng Vancouver.

## Ya̱fang
Ka̱na̱u

A̱keang **Ka̱na̱u** (A̱ja̱mi: كانو) yet a̱gba̱ndang a̱keang wa di̱ fam a̱za Naijeriya ma̱ng a̱keangtung Si̱tet Ka̱na̱u. Kikya yet a̱gba̱ndang a̱keang ma̱ng shi kyai ku swak ma̱ng shi a̱feang hu mami Naijeriya a̱ma̱lyim a̱keang Legwot, ma̱ng si̱ ku swak á̱niet a̱byin miliyon a̱naai ba̱ swat mami kilomita a̱ma̱ntanaai 449 (met a̱ma̱ntanaai 173); ka̱ shyia̱ mi̱ Sahet ji ja, di̱ fam a̱tak Sa̱hara hu, Ka̱na̱u si̱ yet a̱tsatsak nvak a̱bwuang a̱ma̱nyi Sa̱hara wu wa. A̱gba̱ndang a̱keang wu ku yet a̱vwuonswat a̱bwuang kya ma̱ng á̱nietbishyi ndyia̱ cyikwop ma̱ a̱di̱di̱t. Kikya yet a̱byin taada lang á̱gwam Dabo ka zang hwa kyiak neet di̱ sa̱ncuri 19 wu ku ba̱ng tyok nang á̱gwamkpaa̱pyia̱ tazwa a̱keang-si̱tet ka. Komiti Tyokkpaa̱pyia̱ Ka̱na̱u ji ja yet kuntyin taada hu di̱ yong huni mami a̱gi̱gak a̱gba̱ndang a̱keang Ka̱na̱u wu, a̱wot a̱tafa cet A̱gwomna̱ti Si̱tet Ka̱na̱u hu.

## Ya̱fang
Ka̱ta̱r

A̱byin **Ka̱ta̱r** (La̱ra̱ba: قطر‎, *Qaṭar* /ˈqatˤar/; yei a̱mali: /ˈɡɪtˤɑr/; Shong: Qatar /ˈkætɑːr/, /ˈkɑːtɑːr/, /ˈkɑːtər/ ku /kəˈtɑːr/), á̱ lyen ma̱ng a̱lyoot a̱gwomna̱ti ka nang **Si̱tet Ka̱ta̱r** ji (La̱ra̱ba: دولة قطر‎, *Dawlat Qaṭar*; Shong: State of Qatar) a̱ni, yet a̱byin kya di̱ fam-a̱byin Jenshyung A̱siya, ma̱ a̱da̱dei A̱fa̱fap-a̱byin Ka̱ta̱r hu ku shyia̱ di̱ khwong kyai a̱sa̱khwot fam a̱za-jenshyung A̱fa̱fap-a̱byin A̱rabiya hu. Gak a̱byin ma̱nyin nang ka̱ byia̱ a̱ni yet ma̱ng a̱byin Sa̱udi A̱rabiya kya nang ba̱ shyia̱ Komiti Tung Mbwak Gof ji dundung di̱ fam a̱tak hu, a̱wot A̱ngam A̱sa̱khwot Parsi wu wa si̱ kaat á̱kum nkap a̱byin ka. A̱ngam A̱sa̱khwot Bahara̱yin wu, a̱na̱nwuai A̱ngam A̱sa̱khwot Parsi ka, si̱ ghai a̱byin Ka̱ta̱r ma̱ng a̱byin hyia̱k ka nang á̱ ngyei Bahara̱yin a̱ni.

## Ya̱fang
Ka̱uru

Ka̱uru yed A̱dadai A̱vwuo tung A̱gwapnati jyung ja A̱tak Si̱tet Kaduna ma̱ bin Naijeriya. A̱vwuo ka ni kwup a̱bin ka̱ bai kilometā 3.186 km2. A̱ngyei a̱gba̱ndang a̱keang tung a̱niet ka Ka̱uru. Numba a̱vwuo si̱ yed 811.

## Ya̱fang


## A̱ka̱fwuop nta
Kemerun

**A̱bwom a̱byin**: "O Cameroon, Cradle of Our Forefathers", "Ô Cameroun, Berceau de nos Ancêtres" ("Nwan Kemerun, A̱gbaat-mbyin A̱yaatyia̱-a̱khwop Nzi̱t Ka") 

A̱byin **Kemerun** (Shong: Cameroon /ˌkæməˈruːn/; Fi̱ransa: Cameroun), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Kemerun** wu (Shong: Republic of Cameroon; Fi̱ransa: République du Cameroun), yet a̱byin kya di̱ fam a̱byin jenshyung-a̱ka̱wa̱tyia̱ Afrika. Ka̱ byia̱ a̱gi̱gak ma̱ng Naijeriya di̱ fam jenshyung hu ma̱ng a̱za; Caad di̱ fam a̱za-a̱tyin hu; Ri̱pobi̱lik A̱ka̱wa̱tyia̱ Afrika wu di̱ fam a̱tyin hu; ma̱ng Gini A̱kwa̱toriya, Gabon ma̱ng Ri̱pobi̱lik Konggo wu di̱ fam a̱tak hu. Lang khwong kyai a̱sa̱khwot nka hu myian da̱ A̱ngam A̱sa̱khwot Byafra hu ku yet kap A̱ngam A̱sa̱khwot Gini hu hwa ma̱ng Kyai A̱sa̱khwot Ati̱lantik hu. Di̱n jen jhyang, á̱ ni̱ nkhap a̱byin ka sak ma̱ng bibyin fam a̱byin Jenshyung Afrika hu a̱wot di̱n jen jhyang ma̱ng si̱ fam a̱byin A̱ka̱wa̱tyia̱ Afrika hu, mat a̱ca̱caat nswat nka wu da̱ a̱yaaga̱sat nvak tsi̱tsak Jenshyung ma̱ng A̱ka̱wa̱tyia̱ Afrika a̱ni. A̱byin Kemerun nyia̱ kpa̱mkpaan miliyon 25 ma̱ng shi á̱niet. Á̱ lyiat di̱ lilyem mbyin 250 ma̱ a̱byin ka.

## Ya̱fang


## A̱ka̱fwuop nta
Kenya

**A̱bwom a̱byin**: "Ee Mungu Nguvu Yetu"("Nwan A̱gwaza Kuzang Kyang")

A̱byin **Kenya**, á̱ lyen ma̱ng a̱lyoot a̱gwomna̱ti ka nang **Ri̱pobi̱lik Kenya** wu (Swahili: Jamhuri ya Kenya) a̱ni, yet a̱byin kya di̱ fam A̱tyin Afrika. Ma̱ng shi kyai a̱byin kilomita a̱ma̱ntanaai 580,367 (met a̱ma̱ntanaai 224,081), a̱byin Kenya kya yet a̱byin ka̱ shi 48 mi̱ swanta hu di̱ fam shi kyai a̱byin. Ma̱ng shi á̱niet ku swak miliyon 47.6 mi̱ fa̱ng á̱niet (sa̱nsut) 2019 hu, A̱byin Kenya kya byia̱ shi á̱niet 29 mi̱ swanta hu. A̱keangtung ma̱ng a̱gba̱ndang a̱keang a̱ swak ma̱ng shi wu wa yet Nairobi, ma̱nang a̱gba̱ndang a̱keang a̱ swak ma̱ng yet a̱khwukhwop wu ma̱ng a̱keangtung ntsa  ka si̱ yet a̱keang Mombasa ka̱ shyia̱ di̱ khwong kyai a̱sa̱khwot a̱ni.

## Ya̱fang
Khaan

**Khaan** yet a̱sai pyia̱ hwa ku laai ndung ma̱ng a̱dyundyung pyia̱ a̱pyia̱ a̱tyubishyi a̱ni. 
Khaan ni̱ doot ku laai shonshyon kya ku ci̱t a̱pyia̱ a̱tyubishyi naat ma̱ng kwop nggu hu. Khaan yet meang kwop ja. A̱wot ka fi̱ng a̱yin si̱ byia̱ nhu, á̱ ni̱ nyia̱ da̱ nggu a̱ na yet a̱tyu nzwa wa .

## Ya̱fang
Khap-a̱won

**Khap-a̱won** yet khap ha nang a̱ nyia̱ ka̱ za tyiak. A̱ ni tsei a̱bin ka sa̱kwot ma̱ng ca̱n nyia. A̱ ni kwak a sa̱kwot na ma̱ng jenereto kwak a̱sa̱kwot.

A̱tankei khaap a̱ni shyia̱ ma̱ kakeang ba shyiat za nciring a̱ni ba a̱wot ba si̱ byia̱ cica̱n ku kaghyui.

## Ya̱fang
Khwikpaa̱pyia̱

**Khwikpaa̱pyia̱** ku **Khwikpaa̱kpeang** (La̱ra̱ba: الإسلام, di̱ lyuut Rom: al-’Islām, /ɪsˈlaːm/ "neap a̱pyia̱ ma̱ A̱gwaza") yet khwi nwap Ibrahim ghyang hwa nang á̱ nwuak a̱cucuk da̱ A̱gwaza a̱nyiung a̱ni a̱wot á̱ bu tyiet nyia̱ Muwamet (ku Muhammad) yet a̱ta̱m A̱gwaza (*Allah*) wa a̱ni. Huhwa yet a̱dini swanta a̱ yet a̱feang ma̱ng shi á̱nietkhwi ba̱ tat biliyon 1.9, ku %24.9 a̱mgba̱m á̱nietbishyi swanta ba a̱ni, nang á̱ ngyei A̱musulumi ku á̱nietkpaa̱pyia̱ ba a̱ni.

## Ya̱fang
Kikyo

**Kikyo** (ka̱nang ku shi á̱kpa, **A̱kikyo**) nkwon huhwa beang nwuat a̱tyin nkwon ka ka̱ nok a̱tityin ba.

## Ya̱fang
Kim Soo-hyun

**Kim Soo-hyun** (Kworiya: 김수현/金秀賢, byin a̱tuk mam 16 Zwat Sweang 1988) yet a̱tyunkhang Telvishon Kworiya A̱tak wa.

## Ya̱fang


## A̱ka̱fwuop nta
*IMDb
Kinshasa

**Kinshasa** wa yet a̱keangtung ma̱ng a̱gba̱ndang a̱tyaat wu ma̱ng  Ri̱pobi̱lik a̱si Konggo. Ma̱ng a̱kpa á̱niet miliyon swak ma̱ng a̱fwuon (15,000,000), mi̱ fang hu nang á̱ nyia̱ ma̱ a̱lyia̱ cyikwop nswak nfeang ma̱ng nswak nfeang a̱ni (2020). Nggu wa byia̱ á̱kpa á̱niet a̱ nswak mi̱ Afrika.

## Ya̱fang
Ki̱liyopatra

**Ki̱liyopatra VII Filopato** (Helen: Κλεοπάτρα Φιλοπάτωρ, *Kleopatra Philopator*;) ku yet A̱gwam-a̱byii̱k Tyok Ptolemait si̱ Ma̱sa̱r wa, a̱wot a̱ si̱ yet a̱tsak a̱tyuba̱ngtyok ngaan a̱byin wu. A̰ ku yet diplomat wa, a̱kwak a̱son a̱khwot a̱kwop a̱sa̱khwot, a̱tyulyenlilyem, ma̱ng a̱tyulyuut nkwambwat tazwa ki̱kan. A̱ ku yet a̱ka̰mbwon a̱tyia̱ a̱khwop a̱ ku ntsa Lang Á̱gwam Ptolemi wa nang á̱ ngyei Ptolemy I Soter a̱ni, a̱tyohelen Ma̱kidoniya a̱ghyang a̱ ka ngyet jenera a̱ni ma̱ng a̱kpa̱ndang cong A̱liza̱nda A̱gba̱ndang wu. A̱tsak a̱lyem nggu wu ku yet Helen Koine ja, a̱woẗ nggu wa ku yet a̱tyuba̱ngtyok lang á̱gwam Ptolemi ma̱nyin a̱ myiam lyiat da̱ a̱lyem Ma̱sa̱r ka.

## Ya̱fang


## A̱ka̱fwuop nta
* Ancient Roman depictions of Cleopatra VII of Egypt, mi̱ YouTube
* ''Cleopatra'' (1852), a Victorian children's book by Jacob Abbott, Project Gutenberg edition
* "Mysterious Death of Cleopatra" at the Discovery Channel
* Cleopatra VII at BBC History
* Cleopatra VII mami A̱gban Lyen Nkhang Ta̱cya̱
* Eubanks, W. Ralph. (1 November 2010). "How History and Hollywood Got 'Cleopatra' Wrong". National Public Radio (NPR) (a book review of *Cleopatra: A Life*, by Stacy Schiff).
* Jarus, Owen (13 Zwat Tsat 2014). "Cleopatra: Facts & Biography" (di̱n Shong). *Live Science*.
* Watkins, Thayer. "The Timeline of the Life of Cleopatra (di̱n Shong)." San Jose State University.
* Draycott, Jane (22 Zwat Tswuon 2018). "Cleopatra's Daughter: While Antony and Cleopatra have been immortalised in history and in popular culture, their offspring have been all but forgotten. Their daughter, Cleopatra Selene, became an important ruler in her own right" (di̱n Shong). *History Today*.
Koronavirut

**A̱yaakoronavirut** ba yet sot tswá zwan RNA jhyang ja ji̱ byia̱ a̱meang ma̱ng njhyang a̱ni ji̱ kwak zwán bai mi̱ nvam kak tangka̱i nyám ku nwaai mman nhu na a̱ni a mbeang a̱ka̱man. Mi̱ nvam á̱nietbishyi ma̱ng a̱ka̱man, sot tswá zwan ji kwak a̱ka̱bung kwak swuan na̱ kyiak neet si̱ na̱ yet a̱shonshyon a̱ni ba̱ng si̱ tat si̱ na̱ maai hyat a̱yin a̱ni. A̱shonshyon nhyia̱ mi̱ nvam á̱nietbishyi maai yet: Shyishyim (nang tswá zwan njhyang ja kwak nji bai a̱ni, di̱n jen ma̱ a̱di̱dit rhinoviruses), ma̱nang tswá zwan ji̱ maai hyat a̱yin a̱ni, jija kwak SARS, MERS ma̱ng ZKOVIT-19 bai. Mi̱ nvam nyák ma̱ng a̱yaakusuru ba̱ tyei a̱khang, a̱wot mi̱ nvam cyui ba̱ tyei hepatitis ma̱ng encephalomyelitis.

## BU NWUAN
* Zwán Koronavirut
* Zunosit

## Ya̱fang
Koronavirut 2019

**Zwan Koronavirut 2019** (**ZKOVIT-19**) (Shong: Coronavirus disease 2019, COVID-19) yet zwan ja nang á̱ maai ta̱bat ma̱ a̱hyohyoot a̱ni nang A̱lama Nzwan Koronavirut a̱ Hyaat Gi̱gi̱k Kwak Swuan 2 (A̱NKoV-a̱HyaGKwaS-2 ku *SARS-CoV-2*) wa kwak nji bai. Á̱ ku tsa nfi̱k zwan jini ma̱ a̱keang Wuhan kya, ma̱ a̱byin Caina, mi̱ Zwat Swak ma̱ng Sweang 2019. Neet di̱n jen a̱ja, zwan ji si̱ ka nta̱bat yai mi̱ swanta hu a̱mgba̱m, ji̱ si̱ khwat a̱gba̱nyiuk a̱ kai a̱mgba̱m swanta hu a̱ shyia̱ di̱ naat a̱ mbwuot a̱ni mi̱ di̱ yong huni.

## Bu nwuan
* Zwán Koronavirut, sot a̱yaalama nzwan ji̱ tai njhyang ba̱t a̱ni
* Zwan X, swang a̱lyiat WHO

## Ya̱fang
Khwiyahuda

**Khwiyahuda** (A̱biru: יַהֲדוּת‎, *Yahadut*; a̱tyin ka ghwut swang a̱lyiat A̱biru ji יְהוּדָה, Yehudah, "Judah", di̱n vak Helen Ἰουδαϊσμός *Ioudaismos*; swang a̱lyiat a̱ja a̱pyia̱nji ku neet a̱lyem Anglo-Latin kya c. 1400) shyia̱ a̱tsan di̱  A̱biru. Kwi a̱hwa yet si̱ A̱gwaza Nyiung ha. Mman A̱biru á̱ bu ngyei Mman Isi̱rela a̱ni, bibya á̱ lyen mba ma̱ng khwi huni. Khwi huni mbeang lyen swanta hu ma̱ng taada Mman Yahuda.
Kpat (a̱lyem)

**Kpat** (Kpat: Harshen/Halshen Hausa, Harshen Hausa) yet A̱lyem Cadi kya nang A̱kpat wu lyiat a̱ni, ka̱ yet a̱gba̱ndang a̱lyem a̱ka̱ka̱rak ka̱ lan swak wu mi̱ Afrika, ma̱ a̱di̱di̱t mami a̱gi̱gak Ni̱njer ma̱ng a̱kum kap a̱za Naijeriya ka, ma̱ng a̱cuncong seang á̱niet mi̱ bibyin Gana, Sudan, ma̱ng Kemerun. 

Kpat yet memba kyangbwak a̱lyem Afroasiatic huhwa a̱wot ji̱ si̱ yet a̱lyem ka nang á̱ lyiat swak a̱ni di̱ sa Cadi kyangbwak a̱hwa. A̱yaaEthnologue ntyan nyia̱ á̱ ku lyiat nkaa nang a̱lyem á̱son a̱nunu kpa̱mkpaan á̱niet shit (milyon) 47 a̱wot nang a̱lyem a̱feang a̱nunu shit 25 a̱ghyang, ku si̱ khwat la̱mba a̱mgba̱m á̱nietlyiat Kpat ji bai da̱ a̱beam shit 72. Si̱sak ma̱ng ti̱tyan mmam nani njhyang, á̱ na lyiat Kpat ji a̱nunu á̱niet shit 100–150, ka̱ doot si̱ huni na ntyia̱ nkaa ka̱ yet a̱lyem byina̱byin Afrika nang á̱ lan lyiat swak a̱ni.

Mi̱ 2017, A̱kwak A̱son A̱byin Naijeriya wu, Muhammadu Buhari shei kyang ghyang di̱n Kpat ji, zang hwa nfuut jhya̱ ma̱ a̱byin ka. Mami Naijeriya, á̱ ngyei á̱nietbwuang fim ba ba̱ lyiat di̱n Kpat ji a̱ni, Kannywood ji.

## Ya̱fang
Kpa̱m A̱lyiat A̱gwaza

**Kpa̱m A̱lyiat A̱gwaza** hu ku **Baibut** (neet a̱lyem Helen Koine τὰ βιβλία, *tà biblía*, 'nkwambwat na') yet kpa̱m lyuut a̱dini hwa ku yet a̱za̱za̱rak mi̱ Khwikristi, Khwiyahuda, Khwisamariya, Khwikpaa̱pyia̱, Khwirastafari, ma̱ng nkhwi nghyang ma̱ a̱di̱di̱t. Ku byia̱ ghwughwu kwambwat nkhang hwa, nang á̱ mun lyuut ma̱ a̱di̱di̱t ku vwuon ma̱ng nghyang da̱ a̱vwuo a̱nyiung a̱ni, a̱wot a̱mgba̱m lyuut hu si̱ byia̱ a̱meang ma̱ng nghyang di̱n vak nwuak a̱cucuk di̱ tyai á̱zanson A̱gwaza hu. Mami lyuut huni á̱ mbyia̱ si̱ hu ku kpaat a̱ghyi tazwa nkhang gbangbang nang á̱ wa̱i ma̱ng a̱di̱dam tswa A̱gwaza a̱ni, bubwom dyep A̱gwaza, nnaai, kídee, wusika tyiet, gba, á̱kum ndyuut, a̱bwom a̱nwuat, ma̱ng shei mi̱ shei a̱kwonu A̱gwaza á̱zanson. Mba ba̱ nwuak a̱cucuk da̱ a̱ka̱nyiung mi̱ nkyiak Kpa̱m A̱lyiat A̱gwaza hu ku yet sum a̱di̱dam Ma A̱gwaza tswazwa hwa meang.

## Ya̱fang
Kpa̱m Cam a̱byin Naijeriya

**Kpa̱m Cam a̱byin Naijeriya** hu hwa yet cam a̱byin hu ku swak kuzang hu a̱ni mi̱ Ri̱pobi̱lik Mundundung Naijeriya wu.

Naijeriya ku byia̱ mkpa̱m cam a̱byin nfwuon. Á̱ ku kpa kpa̱m cam a̱byin a̱fwun hu á̱ neap ma̱ a̱tuk mam 29 Zwat Tswuon 1999 kya, a̱wot si̱ a̱hwa si̱ ki ntsa Ri̱pobi̱lik A̱naai Naijeriya wu.

## Ya̱fang
Kuba

A̱byin **Kuba** (Si̱pen: Cuba /ˈkuβa/), á̱ lyen di̱ yorong ofisha hu nang **Ri̱pobi̱lik Kuba** wu (Si̱pen: República de Cuba /reˈpuβlika ðe ˈkuβa/, Shong: Republic of Cuba), yet a̱byin kya ka̱ byia̱ a̱byin a̱ka̱wa̱tyia̱ a̱sa̱khwot Kuba ka, a mbeang Isla de la Juventud ma̱ng a̱cyuang susot bibyin a̱ka̱wa̱tyia̱ a̱sa̱khwot ma̱ a̱di̱di̱t ghyang. A̱byin Kuba shyia̱ di̱ tyan ji nang fam a̱za Kyai A̱sa̱khwot Karibi, A̱ngam A̱sa̱khwot Mikziko, ma̱ng A̱gba̱ndang Kyai A̱sa̱khwot Ati̱lantik myim a̱ni. Ka̱ shyia̱ di̱ fam a̱tyin Li̱m-a̱byin Yucatán (Mikziko), fam a̱tak a̱mgba̱m a̱si̱tet A̱.M. nang á̱ ngyei Florida a̱ni ma̱ng Bahamat hu, fam jenshyung a̱byin Hisi̱paniyola, a mbeang fam a̱za a̱byin Ja̱ma̱ika ma̱ng Bibyin A̱ka̱wa̱tyia̱ A̱sa̱khwot Keiman hu. A̱keang Havana kya yet a̱gba̱ndang a̱keang nka wu a̱ swak ma̱ng shi a̱ni a̱ si̱ ka ngyet a̱keangtung nka ka; a̱ca̱cet a̱ka̱keang á̱ghyang nka ni̱nia: Santiago de Cuba ma̱ng Camagüey. Shi kyai a̱byin Ri̱pobi̱lik Kuba wu nang a̱gwomna̱ti ba ku nwuak a̱ni huhwa yet kilomita a̱ma̱ntanaai 109,884 (met a̱ma̱ntanaai 42,426) (kang ma̱ng si̱ a̱sa̱khwot a̱beam nka na).  A̱tsak A̱byin A̱ka̱wa̱tyia̱ A̱sa̱khwot Kuba wu wa yet a̱byin a̱ka̱wa̱tyia̱ a̱sa̱khwot ka̱ swak ma̱ng shi mami a̱byin Kuba ka ma̱ng fam a̱byin Karibi hu, ma̱ng shi kyai a̱byin kilomita a̱ma̱ntanaai 104,556 (met a̱ma̱ntanaai 40,369). A̱byin Kuba kya yet a̱feang ma̱ng shi á̱niet di̱ fam a̱byin Karibi hu lilyim a̱byin Haiti, ma̱ng si̱ ku swak á̱niet miliyon 11.

## Ya̱fang
Kuburut

A̱byin **Kuburut** (Helen: Κύπρος, *Kýpros* /ˈcipros/; Turki: Kıbrıs /ˈkɯbɾɯs/; Shong: Cyprus /ˈsaɪprəs/), á̱ lyen ma̱ng a̱lyoot a̱gwomna̱ti nka nang **Ri̱pobi̱lik Kuburut** wu (Helen: Κυπριακή Δημοκρατία, *Kypriakí Dimokratía* /cipriaˈci ðimokraˈti.a/; Turukya: Kıbrıs Cumhuriyeti /ˈkɯbɾɯs ˈdʒumhuɾijeti/; Shong: Republic of Cyprus ku Cypriot Republic), yet a̱byin a̱byin a̱ka̱wa̱tyia̱ a̱sa̱khwot kya di̱ fam a̱tyin Kyai A̱sa̱khwot Meditaroniya hu. Kikya yet a̱byin a̱ka̱wa̱tyia̱ a̱sa̱khwot Meditaroniya a̱tat ka mi̱ shi kyai a̱byin ma̱ng shi á̱niet, a̱wot ka̱ si̱ shyia̱ di̱ fam a̱tak a̱byin Turukya; fam jenshyung a̱byin Suriya; fam a̱za-jenshyung bibyin Lebanon, Isi̱rela ma̱ng Tyiang-a̱byin Gaza ji; fam a̱za a̱byin Ma̱sa̱t; ma̱nf fam a̱tak-a̱tyin a̱byin Helat. A̱keang Nikosiya kya yet a̱keangtung ma̱ng a̱gba̱ndang a̱keang a̱ swak ma̱ng shi a̱byin ka.

## Ya̱fang
Kumasi

**Kumasi** (á̱ ku lyuut neet gbangbang Comassie ku Coomassie) a̱lyuut Kumasi da̱ Lyem Twi a̱ni wa yed a̱gbandang a̱keang mi fam Ashanti ma̱ bin Gana. Ma̱  bin Gana ka a̱nbyia̱ a̱ka̱keang ma̱di̱dit na̱ swak Kumasi ma̱ng shií a̱ni ba. Kumasi shyia̱ kpa̱nkpaan ma̱ng jog a̱sa̱khwaat a̱gyei Bosomtwe a̱ni. Ashanti wa yed a̱gbandang a̱keang a̱bwuang mī fam A̱khukhop a̱bin Ashanti. A̱bin Kumasi bai kilomita 500 A̱za Nbwong Guinea. A̱keang Kumasi ka yed a̱sham za̱m da̱nian a̱ka̱kwon ma̱ng swūm a̱ka̱kwon na̱ shyia̱ a̱ja a̱ni. A̱lyen Kumasi ji ma̱ng a̱lyoot Oseikrom (A̱keang Osei Tutu).

## Ya̱fang
A̱gba̱ndang A̱yet Kpaa̱kpeang

**A̱gba̱ndang A̱yet Kpaa̱kpeang** ku **Kpaa̱kpeang A̱gba̱ndang Idi**, ku **Idi al-Adha**, (*[[La̱ra̱ba (a̱lyem)|La̱ra̱ba]]*: عيد الأضحى, ʿīd al-ʾaḍḥā) fa **"A̱yet Za̱nang wu"**, a̱wot di̱n jen jhyang á̱ ngyei A̱gba̱ndang Sa̱lla, wa yet ngaan hu di̱ nfwung a̱gwomna̱ti nfeang nang á̱ cyin di̱ Khwikpaa̱pyia̱ hu (a̱son ka, kikya yet A̱di̱dei A̱yet Kpaa̱kpeang ku Idi al-Fitr). Ku cyin shim Ibrahim (A̱braham) gu neap a̱fai nggu wu Isi̱melu za̱nang da̱ a̱vwuo A̱gwaza mat fwuong a̱lyiat nggu hu di̱ cam A̱gwaza hu. (A̱yaadini Yahuda ma̱ng Krista ba nwuak a̱cucuk nyia̱ ma̱ng si̱sak A̱tsan 22:2, Ibrahim ku kyiak a̱fai nggu wu Ishaku a̱ neap ndyo za̱nang.) A̱zaghyi Ibrahim ba̱ hyat a̱fai nggu wu, da̱ a̱kwonu a̱kya, A̱gwaza si̱ nang nggu fi̱ng a̱nfwuk a̱ neap da̱ a̱kwonu a̱fai nggu wu. Mat á̱ njhyung tyei a̱nu huni, á̱ ni̱ nneap nyám di̱n vak taada. A̱kpa a̱nyiung mami a̱yaakpa a̱tat nam nji naat da̱ a̱vwuo kyangbwak ku neap za̱nang hu, ma̱nang á̱kum ka si̱ naat da̱ a̱vwuo á̱kunak na ma̱ng mba ba̱ sang a̱ni. Á̱ nwuat a̱yaasuwit ma̱ng za̱náng, a̱wot á̱ka̱mbwon na̱ cong da̱ a̱ka̱vwuo á̱ghyang na̱ ka tyia̱ á̱ghyang a̱la̱baa.

## A̱ya̱fang
Kungkup

**Kungkup** *hu* (á̱kpa: **nkungkup** *na*) yet a̱kpa̱u nka̱p wa ku shyia̱ mi̱ vam a̱tyubishyi mbeang nyám a̱ni.

## A̱ka̱fwuop nta

* Educational resource materials (including animations) by the American Society for Bone and Mineral Research (di̱n Shong)
* Review (including references) of piezoelectricity and bone remodelling  (di̱n Shong)
* A good basic overview of bone biology from the Science Creative Quarterly (di̱n Shong)
*  
* Bone histology photomicrographs  (di̱n Shong)
Kurum

**Kurum** yet kuzang kyang hwa ku a̱tsatsak lyuut nang konyan san da̱ a̱ka̱nyiung nang teang a̱ni, mat nkyang (nang á̱ kwai a̱ni) ma̱ng khwo mbeang teang ta nang a̱ka̱kurum ga̱ndu, mami a̱byin a̱nyiung ku mi̱ naat mbwuot kaswuo a̱ni. Á̱ ku ghai á̱tsak nta̱m kurum a̱ni: vak shai nkyang, swang a̱la̱n-kurum, a̱swang a̱fi̱ng nkyang, a̱wot mi̱ di̱n jen jhyang, kidee a̱ci̱nciring teang kurum. Á̱ fa kuzang tangka̱i nkyang ke rekot nang á̱ maai shim yet cucuk nhu hu di̱ nyia̱ nta̱m nani kurum hwa.

## Ya̱fang

## A̱ka̱fwuop nta
Kusat

**Kusat** (*Abelmoschus esculentus*, á̱ ka ngyei **ga̱swúong nfi̱ng a̱ka̱neam** mi̱ bibyin ma̱ a̱di̱di̱t nang á̱ lyiat Nggi̱lit a̱ni), yet a̱tyin a̱ga̱fi̱p ka̱ tang nfuut kya ka̱ shyia̱ kyangbwak á̱ga̱fi̱p *mallow* hu.

## Ya̱fang
Á̱nietza̱fan (a̱lyem)

A̱lyem **Á̱nietza̱fan** ka, (Á̱nietza̱fan: **Nkarigwe**, **Rigwe**), yet a̱lyem Pi̱lato Naijeriya kya nang Á̱nietza̱fan ba lyiat ma̱ ba̱t di̱ fam Sot A̱gwomna̱ti Mali Basa, mami Si̱tet Pi̱lato a̱ni.

A̱lyem Á̱nietza̱fan ka byia̱ a̱gba̱ndang fonoloji ji̱ fwuop fufwuop a̱ni.

## Ya̱fang


## A̱ka̱fwuop nta
*Roger Blench: Rigwe page
Kuut (a̱tyin a̱ga̱fi̱p)

**Kuut** (Shong: Sesame ˈsɛzəmiː ku ˈsɛsəmiː; Latin: *Sesamum indicum*) yet a̱tyin a̱ga̱fi̱p kya ka̱ tang fuut a̱ni mi̱ *genus* *Sesamum*. Nkak a̱meang na̱ laai ma̱ a̱yit nshyia̱ ma̱ a̱di̱di̱t a̱di̱t ma̱ a̱byin Afrika ma̱ng ma̱ a̱da̱dei mi̱ Ndiya. Zwá kuut ji ja á̱ ngyei cwan.

## Ya̱fang


## A̱ka̱fwuop nta
Kwaa̱mbwat

**Kwaa̱mbwat** hu (á̱kpa: **nkwaa̱mbwat** *na*; ku **kwambwak**, **ta̱ka̱da**) yet vak kwok a̱tsatsak nkhang hwa di̱n vak lyuut ku nghwughwu, a̱wot ku byia̱ ngwat (ku pejí, nang á̱ nyia̱ ma̱ng papirut a̱ni, *parchment*, *vellum*, ku pepa) nang á̱ ba̱ng ndung á̱ si̱ kup ma̱ng a̱kup.

## Ya̱fang
Kwa-a̱nu

**Kwa-a̱nu** yet hwa yet kap vam hu nang á̱ maai á̱ li a̱bwonu á̱nietbishyi ma̱ng nyám ma̱ a̱di̱di̱t a̱ni. Kukwa-a̱nu hu swan lilyiit, ku si̱ maai nyia̱ a̱guguut, a̱wot huhwa si̱ yet a̱na̱nwuai kyayak ma̱ng ghwut a̱lyiat mi̱ á̱nietbishyi. Kukwa-a̱nu á̱nietbishyi hu yet kap vam hwa ku byia̱ ta̱m di̱ shi̱shi̱k nyia̱ tsi̱tsak á̱nietbishyi.

## Ya̱fang
Kwat

**Kwat** hwa yet kywat pyia̱ mat á̱ mbeang shisham a̱sam a̱tyubishyi. Á̱ ni̱ kwat pyia̱ hu a̱pyia̱ kya.

## Ya̱fang
Kwatak

**Kwatak** yet a̱ngga kup tak wa nang á̱ tyei mat cok ma̱ng fwuong nyinyang a̱tai ntak a̱tyubishyi wu. A̱kwatak ba yet á̱ngga cat shisham bya ma̱ng li lili nce.

## A̱tak kwatak
Akwatak yet kyang nang atye din kpainkat, dinyanhu kunan kub ataintak atyubishi gufak nyinyang apkaintaka.

Apkaitak atyubishi ninmim mang akavwou madidit mang asangaji kavwou na ndi ani.

Akwatak nin kub apkaintak, mang jenji nan zinshia mainika ani akwatak yet kyang kub akpaintak mang shisham ja.

## Ya̱fang
Khwikristi

**Khwikristi** hu yet khwi ma̱ng nwuak a̱cucuk ma̱ng A̱gwaza a̱nyiung ku ku neet mi̱n kwai Ibrahim ja a̱ni, ku si̱ byia̱ a̱tyin mi̱ shyicet mbeang tyiet Yesu  Na̱za̱ra̱t. Huhwa yet khwi ku swak kuzang ma̱ng shi mami swanta hu ma̱ng si̱ ku yai a̱ swak ma̱ng kpa̱mkpaan ma̱ng á̱nietkhwi bilyon&nbsp;2.4 ba̱ yet a̱kpa a̱nyiung mami a̱yaakpa a̱tat ma̱ á̱niet swanta ba. Á̱ ku tyan á̱kum á̱niet nka, nang á̱ ngyei Á̱nietkhwikristi a̱ni, nyia̱ swak ma̱ng shi ma̱ á̱niet bibyin 157. Á̱nietkhwikristi ba nwuak a̱cucuk nyia̱ Yesu wa yet Nggwon A̱gwaza ka, a̱nyan wa A̱tyusan a̱ cobai a̱ni nang á̱ ku shei á̱zanson da̱ nggu mi̱ Kpa̱m A̱lyiat A̱gwaza A̱biru hu (nang á̱ ngyei A̱khwukhwop La̱p A̱nu mi̱ Khwikristi) a̱wot á̱ ku si̱ lyuut tazwa nggu mi̱ La̱p A̱nu Fai hu mbeang.

## Ya̱fang
Kworiya A̱za

A̱byin **Kworiya A̱za**, (Kworiya: 조선/朝鮮, bwan MR: *Chosŏn*; ma̱ a̱ca̱caat 북조선/北朝鮮, MR: *Pukchosŏn*, ku 북한/北韓, bwan RR: *Bukhan* mi̱ Kworiya A̱tak; Shong: North Korea) á̱ lyen di̱̇ yorong ofisha hu nang **Ri̱pobi̱li̱k Di̱mokrasi Á̱niet Kworiya** wu, **RDÁ̱K** ku **RDÁ̱ Kworiya** ma̱ng **Kworiya, RDÁ̱** (Kworiya: 조선민주주의인민공화국/朝鮮民主主義人民共和國, *Chosŏn Minjujuŭi Inmin Konghwaguk*; Shong: Democratic People's Republic of Korea, DPRK ku DPR Korea ku Korea, DPR) a̱ni, yet a̱byin kya di̱ fam a̱byin A̱tyin A̱siya. Kikya yet á̱kum nkap Li̱m-a̱byin Korea ka̱ shyia̱ tazwa ka a̱ni. A̱byin Kworiya A̱za byia̱ a̱gi̱gak ma̱ng Caina a mbeang Roshiya di̱ fam a̱za hu, ma̱ a̱ka̱ghyui Yalu (Amnok) ma̱ng Tumen na; ka̱ si̱ byia̱ gak ma̱ng Kworiya A̱tak di̱ fam a̱tak hu di̱ Zoni Kworiya nang á̱ ku Kam A̱khwot Á̱kwop a̱ni. Gak fam jenshyung nka hu si̱ myian di̱ khwong A̱ngam A̱sa̱khwot Kworiya hu hwa ma̱ng Kyai A̱sa̱khwot Bagina hu, ma̱nang gak fam a̱tyin nka hu myian di̱ khwong Kyai A̱sa̱khwot Ja̱pan hu a̱ni. A̱byin Kworiya A̱za, nang a̱byin hyia̱k nka ka, yong ci̱k nyia̱ kikya yet a̱tsak a̱gwomna̱ti a̱mgba̱m li̱m-a̱byin hu ma̱ng bibyin a̱ka̱wa̱tyia̱ a̱sa̱khwot hyia̱k hu. A̱keang Pyongyang kya yet a̱keangtung a̱byin ka ma̱ng a̱gba̱ndang a̱keang a̱ swak mi̱ shi kyai a̱byin a̱ni.

## Ya̱fang
Kyai A̱sa̱khwot A̱za

**Kyai A̱sa̱khwot A̱za** hu (Shong: North Sea), yet kyai a̱sa̱khwot hwa da̱ A̱gba̱ndang Kyai A̱sa̱khwot Ati̱lantik wu tsi̱tsak bibyin A̱gba̱ndang Bi̱ri̱ti̱n (ma̱ a̱ca̱caat bibyin Nggi̱lan ma̱ng Si̱koti̱lan), Jutlan (mi̱ Denmak), Nowee, Jami̱ni, Na̱da̱lans hu, Ba̱ljiyom ma̱ng Hauts-de-France (mi̱ Fi̱ransa). Ku yet kyai a̱sa̱khwot nang a̱byin keang (ku "a̱vwuo ka̰ byia̱ nfang di̱ khwong kyai a̱sa̱khwot") hwa a̱ni a̱zanu kyai a̱sa̱khwot vam-a̱byin Yurop ka, ku fwuop a̱gba̱ndang kyai a̱sa̱khwot wu di̱n vak English Channel hu di̱ fam a̱tak hu ma̱ng Kyai A̱sa̱khwot Nowee hu di̱ fam a̱za hu. Ku laai lan kilomita 970 (met 600) mi̱ shi a̱swap ma̱ng kilomita 580 (met 360) mi̱ shi á̱kpai, ku si̱ kup kilomita a̱ma̱ntanaai 570,000 (met a̱ma̱ntanaai 220,000).

## Ya̱fang
Kyai A̱sa̱khwot Caina A̱tak

**Kyai A̱sa̱khwot Caina A̱tak** hu yet kyai a̱sa̱khwot ku shyia̱ di̱ ngaan fam Jenshyung A̱gba̱ndang Kyai A̱sa̱khwot Pasi̱fi̱k wu wa. Ka̱ byia̱ a̱gi̱gak di̱ fam a̱za hu ma̱ng khwong kyai a̱sa̱khwot fam a̱byin Caina A̱tak hu (a̱jawa a̱lyoot nhu ka ku ghwut), di̱ fam jenshyung hu ma̱ng Li̱m-a̱byin Ndocaina hu, di̱ fam a̱tyin hu ma̱ng bibyin a̱ka̱wa̱tyia̱ a̱sa̱khwot Taiwan ma̱ng fam a̱za-jenshyung a̱byin Filipin hu (nang Luzon, Mi̱ndoro ma̱ng Pa̱la̱wan), a̱wot di̱ fam a̱tak hu ma̱ng Borneyo, fam a̱tyin Sumatra a mbeang Bibyin A̱ka̱wa̱tyia̱ A̱sa̱khwot Bangka Belitung hu, ku si̱ keang shi kyai kpa̱mkpaan kilomita a̱ma̱ntanaai 3,500,000 (met a̱ma̱ntanaai 1,400,000).

## Ya̱fang
Kyai A̱sa̱khwot Ba̱ltik

**Kyai A̱sa̱khwot Ba̱ltik** hu yet sa A̱gba̱ndang Kyai A̱sa̱khwot Ati̱lantik ja nang bibyin Da̱nmak, Estoniya, Finlan, Jami̱ni, Latviya, Lituweniya, Polan, Roshiya, Swidin a mbeang A̱kpa̱kpai-a̱byin Yurop A̱za ma̱ng A̱ka̱wa̱tyia̱ keang a̱ni.

## Ya̱fang
Kyai A̱sa̱khwot Karibi

**Kyai A̱sa̱khwot Karibi** hu (Si̱pen: Mar Caribe; Fi̱ransa: Mer des Caraïbes; Krio Haiti: Lamè Karayib; Patuwa Ja̱ma̱ika: Kiaribiyan Sii; Dot: Caraïbische Zee; Papyamento: Laman Karibe) yet kyai a̱byin ku shyia̱ di̱ ngaan fam jenshyung A̱gba̱ndang Kyai A̱sa̱khwot Ati̱lantik di̱ fam a̱yaatropik Á̱kum-a̱la̱u Jenshyung hu. Ku byia̱ a̱gi̱gak ma̱ng a̱byin Mikziko ma̱ng fam-a̱byin Amerika A̱ka̱wa̱tyia̱ di̱ fam jenshyung ma̱ng a̱tak-jenshyung hu, di̱ fam a̱za hu ma̱ng A̱ca̱cet Antili ba̱ tsa ma̱ng Kuba, di̱ fam a̱tyin hu ma̱ng A̱cyuang Antili ba, a̱wot di̱ fam a̱tak ma̱ng khwong kyai a̱sa̱khwot fam a̱za Amerika A̱tak hu.

## Ya̱fang
Kyai A̱sa̱khwot Meditaroniya

**Kyai A̱sa̱khwot Meditaroniya** hu (Shong: Mediterranean Sea) yet kyai a̱sa̱khwot hwa ku fwuop ma̱ng A̱gba̱ndang Kyai A̱sa̱khwot Ati̱lantik wu, Kham Meditaroniya ji si̱ keang nhu a̱wot bibyin hyia̱k hu si̱ nyia̱ kpa̱mkpaan ku kup nhu a̱mgba̱m: di̱ fam a̱za hu nfam a̱byin Jenshyung ma̱ng A̱tak Yurop nshyia̱ a mbeang li̱m-a̱byin Anatoliya, a̱wot di̱ fam a̱tak hu A̱za Afrika si̱ myian a̱ja, a̱wot di̱ fam a̱tyin hu Levant hu si̱ shyia̱. Kyai A̱sa̱khwot hu ku yet a̱gba̱mgbam kap nkhang gbangbang tat-á̱ghyi  A̱shong wu. Shimba á̱ di̱n jen jhyang, á̱ ni̱ nnwuan Kyai A̱sa̱khwot Meditaroniya hu nang a̱gba̱mgbam nkap A̱gba̱ndang Kyai A̱sa̱khwot Ati̱lantik wu a̱ni, á̱ ka nkhap nhu zan nang vam a̱sa̱khwot ghyang hwa a̱ni. Sheda Lyen-a̱byin ku tyai nyia̱ kpa̱mkpaan ma̱ng ndyia̱ miliyon 5.9&nbsp;gbangbang, Meditaroniya hu ku tyat neet di̱ Ati̱lantik wu a̱wot ku si̱ khwot di̱n kap ku di̱ tityak da̱ a̱cak ndyia̱ 600,000 di̱n jen jhya̱ nfak Mesiniya ji a̱wot ku bu sii du nhyat mat a̱ri̱giwa Za̱nki̱lea wu kpa̱mkpaan ma̱ng ndyia̱ miliyon 5.3&nbsp;gbangbang.
Kyai a̱li

**Kyai a̱li** hu (á̱kpa **nkyai a̱ka̱sa** na) hu ka̱nang á̱ kyiak nang a̱vwuonswat á̱nietbishyi kya a̱ni, yet sot ni̱nok ja nang á̱ fam mi̱ kuzang fam a̱ni, a̱wot á̱niet ba ba̱ swat mami nhu bye yet á̱niet kyangbwak nyiung bya, (kidee Kyai a̱li Ma Da̱uke si̱ Kyangbwak Da̱ukee hu mi̱ Kanai Mali). Fam a̱li hu bye yet bat hwa, á̱ga̱faat, a̱ghwu ku nkyang njhyang, ku á̱ nyia̱ nhu ma̱ng ni̱nok hwa mut, ka̱nang á̱ nok nhu mi̱ kyai hwa á̱ si̱ tung nhu ndung.

## Ya̱fang
Kyangcung

**Kyangcung** yet tangka̱i mashin hwa ku shyei á̱niet ku kpa̱t neet di̱ tyan jhyiung naat di̱ tyan jhyang.  Nkyangcung bye kyiak ghwughwu a̱yaawagon, tsaaí tswam, nkyangcung ma̱to (tsaaí ndong, a̱cyuang a̱yaama̱to, a̱ca̱cet ma̱to, a̱yaabos), nkyangcung a̱junjung ndang tswam (nkyangcung a̱byin, nkyangcung a̱gba̱ndang a̱gaat), nkyangcung a̱sa̱khwot (a̱ca̱cet kukwon a̱wak, kukwon a̱wak), nkyangcung a̱sa̱byin (nkyangcung bwan sukuru, hovakraf), nkyangcung tswazwa (a̱ka̱man tswam, a̱likofta, aerostat) ma̱ng kyangcung kyai tswazwa.

## Ya̱fang
Kyip

A̱keang **Kyip** (Yuki̱ren: Київ, *Kyiv*) kya yet a̱keangtung ma̱ng a̱gba̱ndang a̱keang a̱ swak ma̱ng shi á̱niet a̱ni ma̱ a̱byin Yuki̱ren. Ka̱ shyia̱ di̱ fam a̱za-a̱ka̱wa̱tyia̱ Yuki̱ren hwa da̱ a̱beam A̱ghyui Dnieper ka. Ma̱ a̱tuk mam 1 Zwat Jhyiung 2021, á̱ sak shi á̱niet nka ma̱ 2,962,180, si̱ ku tyia̱ Kyiv ku yet a̱gba̱ndang a̱keang a̱natat mi̱ Yurop a̱ swak ma̱ng shi á̱niet a̱ni.

## Ya̱fang
Kywat

**Kywat** a̱kwon hu (á̱kpa **nkywat** a̱ka̱kwon *na*), di̱n jen jhyang á̱ ka ngyei **fuut** a̱ni, yet kap a̱tyin a̱ga̱fi̱p hwa ku byia̱ a̱meang ma̱ng saat á̱ga̱fi̱p ba̱ ghwut ma̱ng a̱nhu a̱ni (á̱ga̱fi̱p ba̱ shyia̱ da̱ a̱ka̱u *Angiospermae*).
La̱kwoja

**La̱kwoja** yet a̱gba̱ndang a̱keang wa mi̱ Naijeriya. A̱ swan ca̱caat ma̱ng a̱mun A̱ghyui Neja a mbeang Benuwe, nggu wa saa ngyet a̱keangtung Si̱tet Kogi. A̱wot nnwap Oworo, Bassa Ngge a mbeang A̱nupe na yet byina̱byin a̱jawa ma̱nang nnwap a̱si̱n Naijeriya á̱ghyang nang Kupa-A̱nupe, A̱kpat, Igbira, A̱ga̱ra, A̱kuma̱cyi, A̱do, ma̱ng Zi̱ya ba mun ta a̱ni̱nan a̱ja.  Á̱ ku tyan a̱keang ka ka̱ yet a̱tat mami a̱ka̱keang na na̱ laai a̱nggang a̱ni mi̱ vam-a̱byin Afrika, kyiak neet a̱lyia̱ 2020 ba̱ng si̱ tat 2025, ma̱ng laai 5.93%.

## Ya̱fang


## A̱ka̱fwuop nta
La̱u shuga a̱sok

**La̱u shuga a̱sok** yet swat ghyang hwa nang shi gi̱lukot hu mami plasma a̱sok wu na swak si̱ hu á̱ maai tyan a̱ni. Si̱ huni da̱ a̱ka̱nyiung yet shi shuga hwa ku swak 11.1 mmol / l (200 mg / dl), a̱yaalama nzwan maai ci á̱pyia̱mba ba̱ lak tyai si̱ nang a̱ka̱fi̱ng na shi na̱ si̱ tat kpa̱mkpaan ma̱ng 13.9-16.7 mmol / l (~ 250-300 mg / dl).  Á̱ nkyiak a̱tyu a̱ byia̱ tsi̱tsak ~ 5.6 ma̱ng ~ 7 mmol / l (100-126 mg / dl) (coknvak Sot Zwan Shuga Amerika) nang nggu a̱ byia̱ la̱u shuga a̱sok ma̱ a̱da̱dei, a̱wot nggu da̱ a̱ byia̱ swak 7 mmol / l (126 mg / dl) da̱ a̱ka̱nyiung á̱ kyiak nggu nang a̱tyu a̱ byia̱ zwan shuga wa a̱ni.

## Ya̱fang
Le Corbusier

**Charles-Édouard Jeanneret** (6 Zwat Swak 1887 – 27 Zwat A̱ni̱nai 1965), á̱ ku lyen nggu nang **Le Corbusier** a̱ni, ku yet a̱tyulyen ghwang a̱ka̱sa Shwit-Fi̱ransa wa, a̱tyughwang, a̱tyuswup nghwughwu, a̱tyughwang khwom a̱ca̱cet a̱ka̱keang, a̱tyulyuut, ma̱ng a̱nyiung ma̱ng á̱niet ba ba̱ ku jhyi vak mat kyang hu nang á̱ ngyei lyen ghwang a̱ka̱sa mam a̱fwun hu ma̱nini a̱ni ku ta á̱ni̱nan. Á̱ ku byin nggu ma̱ a̱byin Shwit kya a̱wot a̱ si̱ bai yet a̱tyobyin Fi̱ransa ma̱ a̱lyia̱ 1930. A̱kariya nggu wu ku ngaat ndyia̱ nswak nfwuon, a̱wot a̱ si̱ nghwak nghwughwu a̱ka̱nok mi̱ bibyin Yurop, Ja̱pan, Ndiya, ma̱ng Amerika A̱za ma̱ng A̱tak.
Lebanon

A̱byin **Lebanon** (yei Shong: /ˈlɛbənɒn, -nən/; La̱ra̱ba: لُبْنَان, *lubnān*; yei La̱raba Lebanon: lɪbˈneːn), á̱ lyen di̱ yorong ofisha hu nang **Ri̱pobi̱lik Lebanon wu**, yet a̱byin ka̱ lyiat La̱ra̱ba kya ma̱ka̱wa̱tyia̱ fam a̱byin A̱ka̱wa̱tyia̱ A̱tyin hu a̱ni, ka̱ swat di̱ fam a̱byin Jenshyung A̱siya hu. Ka̱ byia̱ a̱gi̱gak ma̱ng Suriya di̱ fam a̱za hu ma̱ng a̱tyin a mbeang Isi̱rela di̱ fam a̱tak hu, ma̱nang Kuburut si̱ myiai gbang bah di̱ fam jenshyung nka a̱ma̱nyi Kyai A̱sa̱khwot Meditaroniya ka. Myiai Lebanon da̱ a̱yaaga̱sat nvak Kham Meditaroniya ma̱ng bibyin A̱la̱ra̱ba a̱ma̱nta ba ku mbeang a̱dodo nkhang gbangbang a̱byin ka ku si̱ ka njhyi sheda taada nka ku nhyat ma̱ng susot a̱dini ma̱ a̱di̱di̱t a̱ni. A̱byin Lebanon yet mali á̱niet kpa̱mkpaan miliyon a̱taa kya, ka̱ si̱ kup shi a̱byin ku sii laai tat kilomita a̱ma̱ntanaai 10,452 (met a̱ma̱ntanaai 4,036), ka̱ si̱ kin ngyet a̱nyiung mi̱ bibyin swanta ku yet a̱cyuang a̱ni mami A̱siya di̱n vak shi a̱byin a̱ni. Á̱niet ba̱ lyiat La̱ra̱ba ba a̱ni, bibya yet a̱di̱di̱t wu mi̱ shi á̱niet a̱byin hu, ma̱nang La̱ra̱ba ja yet a̱lyem ofisha ka, a̱wot á̱ ka ndyiat La̱ra̱ba Lebanon ji a mbeang La̱ra̱ba Kidee a̱si̱ Ce ji kuzang a̱tuk.

## Ya̱fang
Kyangcung ma̱to

**Kyangcung ma̱to**, á̱ ka ndyen nang **kyangcung a̱ti̱tak a̱naai** a̱ni, yet kyangcung hwa ku bwan a̱pyia̱ nhu, di̱n jen ma̱ a̱di̱di̱t ku byia̱ a̱ti̱tak a̱wot ku mi̱ tyong tazwa a̱junjung ndang ntswam bah (nang nkyangcung a̱byin ma̱ng nkyangcung a̱gba̱ndang a̱gaat) a̱wot á̱ ni̱ kyiak nhu á̱ shyei á̱niet ku mkpa̱t neet di̱ tyan jhyiung naat di̱ tyan jhyang.

## Ya̱fang
Lee Min-ho

Lee Min-ho (Kworiya: 이민호/李敏鎬 , byin a̱tuk mam 22 Zwat 6 1987) yet a̱tyu nkhang Telvishon Ri̱pobi̱lik Á̱niet Kworiya A̱tak wa.  

## Ya̱fang


## A̱ka̱fwuop nta
*https://www.leeminho.kr